《和宋英叟先茔建亭作》
宋代·何梦桂

谁表新阡瞰石关，要将孝义轨人寰。
千年永宅归元亮，百尺丰碑葬鲁山。
旌旐尚存青槚外，亭台半在白云间。
儿孙自是骅骝种，早入君王十二闲。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。